അര്ഹതയുള്ളവര് എത്രയും വേഗം ബൂസ്റ്റര് ഡോസ് സ്വീകരിക്കണം: അഭ്യര്ത്ഥനയുമായി ഖത്തര് ആരോഗ്യ മന്ത്രാലയം ദോഹ: രാജ്യത്ത് ബൂസ്റ്റര് വാക്സിന് അര്ഹതയുള്ളവര് കാലതാമസം കൂടാതെ ബൂസ്റ്റര് കുത്തിവെപ്പ് സ്വീകരിക്കണമെന്ന് ജനങ്ങളോട് അഭ്യര്ത്ഥിച്ച് ഖത്തര് ആരോഗ്യ മന്ത്രാലയം. വാക്സിനെടുത്തവരില് രോഗപ്രതിരോധ ശേഷി ഉയര്ത്തുന്നതിന് ബൂസ്റ്റര് ഡോസ് പ്രധാനമാണെന്ന് ആരോഗ്യ മന്ത്രാലയം വ്യക്തമാക്കി. രണ്ടാം ഡോസ് എടുത്ത് 8 മാസത്തിലധികം പൂര്ത്തിയാക്കിയ കോവിഡ് വൈറസ് ബാധ ഉണ്ടാകാന് സാധ്യത കൂടുതലുള്ള വിഭാഗത്തിലുള്ളവര്ക്കാണ് പ്രൈമറി ഹെല്ത്ത് കെയര് കോര്പറേഷന്റെ നേതൃത്വത്തില് ബൂസ്റ്റര് ഡോസ് കുത്തിവെപ്പ് നല്കുന്നത്. ഫൈസര്, മോഡര്ണ വാക്സിനുകള് സ്വീകരിച്ചിട്ടുള്ളവര്ക്കാണ് ബൂസ്റ്റര് ഡോസ് നല്കുക. അമ്ബത് വയസിന് മുകളില് പ്രായമുള്ളവര്, രോഗപ്രതിരോധ ശേഷി സംബന്ധമായ ആരോഗ്യ പ്രശ്നങ്ങളുള്ളവര്, വിട്ടുമാറാത്ത രോഗങ്ങളുള്ളവര് തുടങ്ങിയവര്ക്കാണ് ഇത്തരത്തില് ബൂസ്റ്റര് വാക്സിന് നല്കുന്നത്. നിലവില് ബൂസ്റ്റര് ഡോസിന് അര്ഹതയുള്ളവരില് കോവിഡ് രോഗബാധയേല്ക്കാനുള്ള സാധ്യത നിലനില്ക്കുന്നതിനാല് ഇത്തരക്കാര് എത്രയും വേഗം ബൂസ്റ്റര് കുത്തിവെപ്പെടുക്കണമെന്ന് ആരോഗ്യ മന്ത്രാലയം അറിയിച്ചു. Tags latest news GULF qatar international news Covid Vaccine booster dose shortlink